Այս մասին «Արմենպրես»-ին տեղեկացրին ՀՀ սպորտի և երիտասարդության հարցերի նախարարությունից: Դեսպան Սվիտալսկին տեղեկացրել է, որ Հայաստանում մեկնարկել է «ԵՄ-ն հանուն երիտասարդության» ծրագիրը, որի նպատակն է հայաստանցի երիտասարդներին, հատկապես սահմանափակ հնարավորություններ ունեցողներին, հնարավորություն տալ զարգացնելու իրենց կարողություններն ու հմտությունները: Սվիտալսկին նաև նշել է, որ հետաքրքրված է առողջ ապրելակերպին նվիրված մարզական միջոցառումներով, ինչպես նաև առաջարկել է համատեղ կազմակերպել փողոցային բասկետբոլի մրցաշար։